ဂလက်ဆီ

ဂယ်လက်ဆီ () ဆိုစွာ ကြယ်စုကြယ်ဝီး ဖြစ်ပြီး ဓာတ်ငွေ့တိ၊ အမှုန်အမွှားတိနန့် မှောင်မိုက်ရေ ဒြပ်ဝတ္ထုတိလည်း ရောနှော ပါဝင်နီရေ။ ကြယ်စင်စုကြီးတိကို တစုတဝီးတည်း ဖြစ်နီစီရေ အကြောင်းဖို့ ဒြပ်ဆွဲငင်အားပင် ဖြစ်ရေ။ ကြယ်စင်စုကြီးအတွင်းမှ အရာအားလုံးရေ ဗဟိုချက်တစ်ခုကို အခြီပြုပနာ လားလာလှုပ်ရှား နီကတ်ရေ။ ကြယ်စင်စု( Galaxy) ဆိုရေ နာမည်ဖို့ ဂရိစာလုံး (Galaxier) မှ ဆင်းသက်လာပြီး အဓိပ္ပာယ်ဖို့ နဂါးငွေ့ ဟူပနာဖြစ်ရေ။ ထို့အတွက်ကြောင့် ကမ္ဘာပါဝင်ရေ လက်ဟိနီထိုင်ရာ ကြင်စင်စု(Galaxy) ကို နဂါးငွေ့တန်း ကြယ်စင်စုကြီးဟု ခေါ်ကတ်ရေ။

အဓိကအားဖြင့် ဂလက်ဆီ ၃ မျိုး ဟိပြီး ၎င်းရို့ဖို့ ဘဲဥပုံ၊ ဝက်အူရစ်ပုံ နန့် ပုံသဏ္ဌန်မမှန်ရေ ကြယ်စင်စု ရို့ ဖြစ်ကတ်ရေ။ အားလုံးရေ ကြယ်စင်စု တိရေ စကြဝဠာအတွင်းတွင် တည်ဟိကတ်ရေ။ နဂါးငွေ့တန်းကြယ်စင်စုကြီးတွင် ကြယ်အစင်းပေါင်း (၂၀၀) မှ (၄၀၀) ဘီလီယံကြား တည်ဟိရေ။  နဂါးငွေ့တန်းကြယ်စင်စုကြီးနန့် အနီးဆုံကြယ်စင်စုကြီးဖို့ အင်ဒရိုမီဒါ ကြယ်စင်စုကြီးဖြစ်ပြီး ကမ္ဘာမြေမှ အလင်းနှစ် (၂.၅) သိန်း ကွာဝီးရေ။ ကျွန်ုပ်ရို့ မြင်နိုင်ရေ အကွာအဝီး သို့မဟုတ် လေ့လာရန် ဖြစ်နိုင်ရေ စကြဝဠာအတွင်းတွင် တည်ဟိရေ ကြယ်စင်စုပေါင်းဖို့ နာဆာဧ့ New Horizons အာကာယာဉ်မှဒေတာတိအရ ၂ ထရီလီယံ () သို့မဟုတ် ယင်းထက်ပိုရေလို့ဆိုရေ။ အရင် ၂၀၁၆ ခန့်မှန်းခြီအရဖို့ ၂၀၀ ဘီလီယံ ဝန်းကျင် () ဖြစ်ရေ။ ယေဘုယျအားဖြင့် ကြယ်တိအရီးအတွက်ကဲ့သို့ပင် များပြားလှရေ။ (ကမ္ဘာပေါ်ဟိ သဲမှုန်အားလုံးထက် ကြယ်တိအရီအတွက်က ပိုပြီးကေများပြားလှရေ။) ဂလက်ဆီအများစုရေ အချင်း ၁၀၀၀ မှ ၁၀၀၀၀၀ parsec (အလင်းနှစ် ၃၀၀၀ မှ ၃၀၀၀၀၀ နီးပါးခန့်) အထိကျယ်ကတ်ပြီး တစ်ခုနန့်တစ်ခုအကွာအဝီးဖို့လည်း အလင်းနှစ်ပေါင်းတိစွာဖြင့် ခြားနားထားရေ။

ကိုးကား

Category:ဂလက်ဆီတိ